"Uzbekistan Airways" 3 mln so`m va boshqa sovg`alar o`ynaladigan tanlov  o`tkazilayotgani haqidagi xabar rad etdi

Ijtimoiy tarmoqlar hamda Telegram messenjeridagi kanal va guruhlarda go`yoki «Uzbekistan Airways» va «O`zbekneftegaz» kompaniyalari tomonidan yutuqli o`yinlar o`tkazilayotganini bildirgan holda firibgarlik bilan shug`ullanuvchi veb-saytlar havolasi keltirilgan ma`lumotlar tarqatilmoqda.
"Uzbekistan Airways" holatga munosabat bildirdi:
"Bugun Internet tarmog`ida Uzbekistan Airways Safe Takeoff kompaniyasining 30 yilligini nishonlash maqsadida o`tkazilayotgani tanlov haqida yolg`on ma`lumotlar keng tarqaldi. Ushbu tanlov doirasida 3 000 000 so`m pul mablag`i va sovg`alar o`ynalishi e`lon qilingan. "Uzbekistan Airways" yo`lovchilardan plastik karta ma`lumotlari notanish saytlarga va havolalarga kiritmaslikni va bunday firibgarlardan ehtiyot bo`lishni so`rab qoladi" deyiladi munosabatda.